
Text rozhodnutia
Súd: Krajský súd Košice Spisová značka: 7S/102/2016 Identifikačné číslo súdneho spisu: 7016201149 Dátum vydania rozhodnutia: 19. 04. 2018 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2018:7016201149.2 Opravné uznesenie Krajský súd v Košiciach, v právnej veci žalobcu: A. L., nar.: XX. XX. XXXX, bytom R. XXX/X, F., právne zastúpeného Mgr. Marcelom Kandrikom, advokátom, AK so sídlom Grešova 7, Prešov, proti žalovanému: Okresný úrad Košice, odbor opravných prostriedkov, so sídlom Komenského 52, Košice, v konaní o preskúmanie zákonnosti postupu a rozhodnutia žalovaného zo dňa 12. 08. 2016 spis. zn. OÚ-KE-OOP2-2016/032665/HUB, takto r o z h o d o l : - opravuje výrok rozsudku Krajského súdu v Košiciach zo dňa 10. 01. 2018 spis. zn.: 7S/102/2016-37 že: tento výrok má správne znieť: Rozhodnutie žalovaného Okresného úradu Košice, odboru opravných prostriedkov zo dňa 12. augusta 2016 spis. č. OÚ-KE-OOP2-2016/032665/HUB, ako aj rozhodnutie Okresného úradu Spišská Nová Ves, Odboru cestnej dopravy a pozemných komunikácií zo dňa 22. mája 2015 č.: OÚ-SN- OCDPK-2015/002959 z r u š u j e a vec v r a c i a žalovanému na ďalšie konanie. Žalobcovi priznáva proti žalovanému právo na úplnú náhradu trov konania. o d ô v o d n e n i e : 1. Rozsudkom Krajského súdu v Košiciach zo dňa 10. 01. 2018 spis. zn.: 7S/102/2016-37, tento rozhodol tak, že rozhodnutie žalovaného Okresného úradu Košice, odboru opravných prostriedkov zo dňa 12. augusta 2016 spis. zn. OÚ-KE-OOP2-2016/032665/HUB, ako aj rozhodnutie Okresného súdu Spišská Nová Ves, Odboru cestnej dopravy a pozemných komunikácií zo dňa 22. mája 2015 č. OÚ-SN- OCDPK-2015/002959 zrušil a vec vrátil žalovanému na ďalšie konanie. Zároveň žalobcovi priznal proti žalovanému právo na úplnú náhradu trov konania. 2. Z podania právneho zástupcu žalobcu zo dňa 13. 04. 2018, doručeného tunajšiemu súdu dňa 17. 04. 2018 vyplýva, že v predmetnom rozsudku v bode 32. jeho odôvodnenia, tento napadnuté rozhodnutie žalovaného v predmetnej právnej veci pre jeho nepreskúmateľnosť pre nezrozumiteľnosť i nedostatok dôvodov a nedostatočne zistený skutkový stav, zrušil a vec vrátil žalovanému na ďalšie konanie. Avšak slovo "zrušuje" sa nepremietlo aj do výrokovej časti tohto rozsudku, čo žalobca považoval za zrejmú nesprávnosť vzniknutú pri písomnom vyhotovovaní rozsudku. V kontexte s uvedeným navrhol správnemu súdu vyhotoviť opravné uznesenie v súlade s ustanovením § 143 SSP (nález Ústavného súdu SR z 24. 07. 2014 spis. zn. II. ÚS 576/2013-30). 3. Podľa ustanovenia § 143 zákona č. 162/2015 Z. z. Správneho súdneho poriadku (SSP) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1 SSP. 4. S poukazom na zistenú skutočnosť, správny súd napravil túto zrejmú nesprávnosť vo výroku citovaného rozsudku, ktorá vznikla pri prepise uvedeného rozhodnutia do jeho elektronickej podoby. 5. Na základe vyššie uvedených skutočností, keďže v danom prípade je zrejmé, že v písomnom vyhotovení uznesenia došlo k zrejmej nesprávnosti, ktorá vznikla pri prepise cit. rozhodnutia do jeho elektronickej podoby, považoval súd za potrebné v súlade s cit. zákonným ustanovením rozhodnúť tak, ako je to uvedené vo výrokovej časti tohto uznesenia. Poučenie: Proti tomuto uzneseniu nie je prípustná kasačná sťažnosť. Proti uzneseniu správneho súdu vydaného súdnym úradníkom, ktoré treba doručiť, je prípustná sťažnosť, ak ju SSP nevyučuje. Sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo uznesenie vydané v ich neprospech, a to v lehote 15 dní od doručenia uznesenia na správnom súde, ktorý napadnuté uznesenie vydal. V sťažnosti sa musí okrem všeobecných náležitosti podania podľa § 57 uviesť: a) označenie napadnutého uznesenia, b) dátum, kedy bolo napadnuté uznesenie sťažovateľovi doručené, c) v čom sa postup správneho súdu považuje za nesprávny, d) návrh výroku rozhodnutia. O sťažnosti rozhodne správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd sťažnosť zamietne. Ak je sťažnosť dôvodná, správny súd sťažnosť zamietne. Ak je sťažnosť dôvodná, správny súd napadnuté uznesenie zruší alebo zmení, v prípade zrušenia uznesenia je súdny úradník viazaný právnym názorom správneho súdu (§ 152 a nasl. SSP).

